Publication: Magyar Közlöny
Issue: MK-2004-130 (Year: 2004, Number: 130)
Era: 2004-2010
Section: Melléklet a 26/2004. (IX. 16.) OM rendelethez
Paragraph Index: 112

8. ÉVFOLYAM ÓRATERV Témakör Óra Ember és társadalom 7 óra Tágabb környezetünk 10 óra Az iskola világa 6 óra A munka világa 6 óra Étkezés 8 óra Szabadidõ, szórakozás 12 óra Kultúra 6 óra Technika az otthonunkban 4 óra Évszakok, idõjárás 4 óra Utazás 8 óra Dolgozatírás és egyéb írásbeli ellenõrzés: 12 óra Szabadon felhasználható órakeret: 16 óra Ismétlés: 12 óra Összesen: 111 óra TANULÓI ÉS TANÍTÁST-TANULÁST SEGÍTÕ TANESZKÖZÖK Javasolt tankönyvek: Kocsány Piroska–Liksay Mária: PASS AUF! 4. (Nemzeti Tankönyvkiadó) Neunner, Desmartes: DEUTSCH KONKRET 2A (tankönyv) DEUTSCH KONKRET 2B (munkafüzet) (Langenscheidt Kiadó) Bedõ Éva: STUFENGRAMMATIK Nyelvtani gyakorlókönyv (Nemzeti Tankönyvkiadó) Krausz Piroska: DER SPRUNG Német irodalmi olvasókönyv (Nemzeti Tankönyvkiadó) Taneszközök: − hang- és videokazetták, − magnetofon, videolejátszó, tv-készülék, − diavetítõ, diafilmek, − lemezjátszó, néhány lemez, − szemléltetõ képek, − nyelvtani táblázatok, − Németország, Ausztria és Svájc térképe, − közepes nagyságú magyar–német és német–magyar szótárak, − nagyméretû magyar–német és német–magyar szótár 2 példányban, − tanári kézikönyvek, szakmódszertani könyvek és egyéb szükséges szakkönyvek, − országismereti könyvek, prospektusok, − német nyelvû étlapok, − Jugendmagazin (15 db) és még legalább egyféle német nyelvû képesújság, − írásvetítõ és fóliák. Javasolt (anyagi fedezet megléte esetén): − nyelvi laboratórium megfelelõ hangkazettákkal, − számítógép és számítógépes nyelvi programok. A tanítás-tanulás folyamatát segíthetik még az alábbi taneszközök a különbözõ évfolyamokon: Folyóiratok: Spatzenpost Kleines Volk JÖ (jobb csoportokban) Nyelvi CD-k: Manó Német 1. Manó Német 2. PICDIC Multimédia képes szótár Nyelvlabor nyelvoktató sorozat: Német Von Aachen bis Zwickau (interaktív multimédiás nyelvi program) Videofilm: Szabó Katalin: Grüss dich! KÖVETELMÉNYEK (lásd: Európai alapszint A2) HALLOTT SZÖVEG ÉRTÉSE A tanuló: − utasításokat megért, azokra cselekvéssel válaszol; − jórészt ismert nyelvi eszközökkel megfogalmazott kéréseket, kérdéseket, közléseket, eseményeket megért; − jórészt ismert nyelvi eszközökkel megfogalmazott kb. 100 szavas szövegbõl fontos információt kiszûri; − jórészt ismert nyelvi eszközökkel megfogalmazott kb. 100 szavas szöveg lényegét megérti; − ismeretlen nyelvi elem jelentését jórészt ismert nyelvi eszközökkel megfogalmazott kb. 100 szavas szövegbõl kikövetkezteti; − jórészt ismert nyelvi elemek segítségével megfogalmazott kb. 100 szavas szövegben képes a lényeges információt a lényegtelentõl elkülöníteni. BESZÉDKÉSZSÉG A tanuló: − jórészt ismert nyelvi eszközökkel megfogalmazott kérdésekre egyszerû struktúrákba rendezett mondatokban válaszol; − egyszerû mondatokban közléseket megfogalmaz; − kérdéseket tesz fel; − eseményeket elmesél; − megértési probléma esetén segítséget kér; − párbeszédekben és egyszerû szerepjátékokban részt vesz − fenntartja a beszélgetést, pl. új témát kezdeményez. OLVASOTT SZÖVEG ÉRTÉSE A tanuló: − jórészt ismert nyelvi eszközökkel megfogalmazott szöveg lényegét megérti; − ismeretlen nyelvi elemek jelentését jórészt ismert nyelvi elemek segítségével megfogalmazott szövegben kikövetkezteti; − jórészt ismert nyelvi eszközökkel megfogalmazott, kb. 100 szavas szöveget elolvas; − jórészt ismert nyelvi eszközökkel megfogalmazott, de néhány ismeretlen szót is tartalmazó kb. 100 szavas szövegben fontos információt megtalál; − jórészt ismert nyelvi eszközökkel megfogalmazott, kb. 100 szavas szöveg lényegét megérti; − egyszerû történetet megért; kb. 100 szavas szövegben ismeretlen nyelvi elemek jelentését kikövetkezteti; − jórészt ismert nyelvi elemek segítségével megfogalmazott, kb. 100 szavas szövegben a lényeges információt a lényegtelentõl elkülöníti. ÍRÁSKÉSZSÉG A tanuló: − jórészt ismert nyelvi eszközökkel megfogalmazott szöveget helyesen leír; − egyszerû közléseket és kérdéseket írásban megfogalmaz; − egyszerû, strukturált szöveget (baráti üzenet, üdvözlet) létrehoz; − ismert struktúrák felhasználásával tényszerû információt közvetítõ kb. 50 szavas szöveget ír; − rövid jellemzést ír, − 50-70 szavas fogalmazást ír a tanult témakörök alapján. A fenti követelmények teljesítését az alábbi tevékenységformákkal lehet segíteni HALLOTT SZÖVEG ALAPJÁN: – a tartalom, illetve a lényeg elmondása (jobb tanulók esetében németül, egyébként magyarul), – kérdések megválaszolása, – feleletválasztós tesztek megoldása, – hiányzó részek kitöltése, adatok beírása, – igaz és hamis válaszok megállapítása, – a Grüß dich! videokazettán lévõ jelenetek lényegének megértése. KOMMUNIKÁCIÓS TEVÉKENYSÉGFORMÁK: − információkérés és információadás, − hétköznapi témákról beszélgetés német nyelven, − „idegenvezetõi” feladatok ellátása lakóhelyen, − interjú készítés, − rövidebb versek, közmondások memorizálása, − szerepjátékok, − kapcsolatok keresése és felvétele német anyanyelvû diákokkal, − vásárlás, szállásfoglalás, ételrendelés, jegyváltás, szituációs játékban, vagy a valóságban német nyelvterületen. OLVASÁSI TEVÉKENYSÉGEK: − ifjúsági folyóiratok olvasása, − néhány vers, irodalmi szemelvény, vagy rövid novella olvasása, − idõjárás jelentések, ételreceptek, reklámszövegek olvasása, − egyszerûbb technikai eszközök használati utasításának olvasása, − tájékoztató jellegû táblák, rövidebb információs szövegek olvasása, − német nyelvû menetrendek olvasása. GYAKORLÁS OLVASOTT SZÖVEG ALAPJÁN: Szóban: − a tanuló a témakörökhöz kapcsolódó olvasott szöveg tartalmának, lényegének elmesélése német nyelven, − a tanult témakörhöz nem kapcsolódó, ismeretlen szavakat is tartalmazó szöveg tartalmának, lényegének összefoglalása magyarul (erõsebb csoportokban lehet németül), − kérdések megválaszolása, − irodalmi szövegek feldolgozásánál véleménynyilvánítás (jobb csoportokban németül), Írásban: − szöveg kiegészítés emlékezetbõl (jobb tanulók számára), − feleletválasztás tesztek, − igaz és hamis válaszok eldöntése, − megfelelõ szövegrészek kikeresése számozott sorú szövegekben (pl.: melyik sorban található az alábbi mondatnak megfelelõ tartalom? 0-5, 5-10, 10-15, 15-20.) Javasolt: a csoportmunka. ÍRÁS: − kommunikatív jellegû és nyelvtani kiegészítések, − feleletválasztós tesztek megoldása, − önéletrajz írás, − könnyebb fogalmazások írása a mindennapi élet témáival kapcsolatban, − levélírás, levelezés, − fordítás németrõl magyarra (kiegészítõ anyag), − rövid nyelvtani példamondatok fordítása magyarról németre (kiegészítõ anyag), − megkezdett történetek befejezése, − cím nélküli történetekhez címek kitalálása, − képsorról összefüggõ történet írása, − német nyelvû plakát készítése, − reklámszövegek írása (jobb csoportokban), − üdvözlõlapok írása, − szállodai bejelentõlapok kitöltése, A fenti tevékenységformák egy részénél javasolt a páros, vagy csoportmunka. A MAGASABB ÉVFOLYAMRA LÉPÉS FELTÉTELEI (lásd: Európai minimumszint A1) Részletesen: A 8. évfolyam végén: Készségek Hallott szöveg értése A tanuló: Tudja követni a tanár idegen nyelvû óravezetését, Értse meg rövid, jól tagolt beszéd lényegét az általa ismert témakörökben (ugyanígy értse a kazettáról hallott szövegeket is), Értsen meg rövidebb kérdéseket, információkat. Beszédkészség Az alábbi témakörökrõl tudjon egyszerû mondatokban beszélni: • Családtagok, rokonok • Otthon • Szûkebb és tágabb környezetünk • Iskola, pályaválasztás • Étkezés • Szabadidõ, szórakozás, sport • Évszakok, idõjárás • Egészség, betegség • Bevásárlás • Utazás, kirándulás • Tudjon megnevezni háztartási gépeket • Kultúra Tudjon egy-egy képrõl 2-3 egyszerû mondatot mondani. Mindennapi beszédhelyzetekben tudjon egyszerû információt kérni és adni. Minimális követelmény, hogy ha hibásan is, de tudja megérteni magát. Néhány mondatban tudjon mesélni lakóhelyérõl és Magyarországról. Ismerjen néhány német dalt és rövid verset. Legyen némi ismerete a német nyelvû országokról és az ottani szokásokról. Szituációs játékokban, vagy német nyelvterületen tudjon „vásárolni”, „ételt rendelni”, „szállást foglalni”, „jegyet venni” (egyszerû mondatokban, akár nyelvtani hibákkal is). Olvasott szöveg értése Tudjon érthetõen elolvasni néhány ismeretlen szót is tartalmazó rövidebb német nyelvû szöveget, és szótár segítségével értse meg. Értsen meg (ha kell, szótár segítségével) ifjúsági folyóiratból képaláírásokat. Értsen meg rövid, tájékoztató jellegû szövegek lényegét utcán, áruházakban, és pályaudvaron (lehetõleg szótár nélkül). Tudjon rövid, személyes jellegû levelet elolvasni és megérteni (ha szükséges, szótár segítségével). Íráskészség Tudjon néhány tanult témakörbõl rövid, egyszerû mondatokból álló fogalmazást írni. (Pl.: Én és a családunk A lakásunk Az iskolánk Nyári és téli szünet Egy kirándulás) Tudjon elégséges szinten nyelvtani és kommunikatív jellegû feladatokat megoldani. Tudjon rövid, személyes jellegû levelet írni (szótár segítségével) és képeslapot megírni (szótár nélkül). Tudjon egyszerû szállodai bejelentõlapot kitölteni. Tudjon képekrõl 2-3 mondatot írni. Tudjon lefordítani ismeretlen szavakat is tartalmazó, egyszerû mondatszerkesztésû, nem hosszú szöveget németrõl magyarra (szótár segítségével). A szókincse kb. 300 aktív és 100–150 passzív kifejezés legyen. Kommunikációs szándékok Tudja egy-egy szóval vagy egyszerû mondatokkal kifejezni örömét, bánatát, kételkedését, félelmét, reményét, bizonyosságot, bizonytalanságot, bocsánatkérést. Fogalomkörök Igeragozás jelen idõben (néhány tõhangváltós ige is). Gyakrabban használt igék felszólító módja (néhány tõhangváltós ige is). Módbeli segédigék: können, müssen, wollen, sollen, dürfen, mögen. A Perfekt és a jövõ idõ használata (közepes szinten) Präteritum (ismeret szintjén). Feltételes mód csak a „möchte” igével. Néhány gyakrabban használt igekötõs ige. Esetviszonyok: alany-, tárgy-, részeshatározó eset közepes szinten. Leggyakrabban használt elöljárószók alkalmazása közepes szinten. Melléknévragozás elégséges szinten. Tõszámnevek 1000-ig. Néhány határozatlan számnév (viel, einige, wenig einige). Keltezés, dátum közepes szinten. Óra és idõ kifejezések legegyszerûbb formái. Idõbeli viszonyok leggyakrabban használt formái. Pl.: évszakok, napok, napszakok, kifejezése. A melléknév fokozása (csak állítmányként) és a hasonlítás legegyszerûbb formái. Személyes névmások alany-, tárgy-, és részeshatározó esetének használata közepes szinten. Birtokos névmások ismerete. (Legalább a mein, meine / deine, deine birtokos névmásokat tudja használni is – közepes szinten.) A birtokviszony kifejezésére „von” elöljárószóval. Néhány földrajzi név. Mondattani ismeretek: Egyenes és fordított szórend, a kérdõ mondat szórendje. Kötõszók: und, aber, oder, sondern, denn. Mellékmondati szórend a dass, ob és weil kötõszóval elégséges szinten. A módbeli segédigék, a haben, a sein helye a mondatban, Perfektben és a jövõ idõ szórendje (közepes szinten). Megjegyzés: A magasabb évfolyamra lépés feltételeinél a minimális követelményekrõl van szó, a 8. Osztályban viszont néhány nyelvtani fogalom ismerete illetve használata – véleményem szerint – közepes szinten kívánatos. Ez azért szükséges pl. a fõnévragozás, vagy a Perfekt idõ esetében, mert különben a mondatot, mondanivalót nem lehetne megérteni. (Ez utóbbinál akár a segédigét hagyja el, akár a Partizip Perfektet, értelmetlenné válik a mondat.) Én úgy vélem, hogy inkább kevesebb szót, és kevesebb nyelvtani jelenséget ismerjen a tanuló (elégséges vagy közepes szinten), de azt úgy tudja használni, hogy mondanivalója érthetõ legyen. Vagyis a nyelvtani hibákat addig el kell fogadni, amíg nem teszik lehetetlenné a kérdés, kérés, a válaszadás megértését, vagyis a kommunikáció létrejöttét. Az írásbeli követelményszinteknél is hasonló a helyzet. Természetesen felmerülhet a kérdés, hogy mégis mit tekintsünk közepes, illetve elégséges szintnek, de ezt a gyakorló tanárok általában tudják. Idegen nyelvek esetében a hangsúly azon van, hogy néhány hétköznapi beszédhelyzetben a tanuló – bár szûk szókinccsel és nyelvtani hibákkal, az átlagos beszédtempótól lassabban tud-e kommunikálni. Az általam megfogalmazott minimális követelményszint csak javaslat. Az iskolák maguk döntik el, hogy a központilag kiadott tantervekbõl mit vesznek át eredeti, és mit adaptált formában. A saját helyi tantervükben a magasabb évfolyamra lépés feltételeit is mindenképpen megfogalmazzák. TARTALMAK KOMMUNIKÁCIÓS SZÁNDÉKOK Kérdezés, válaszadás, információkérés, információadás: A korábbi szókinccsel, de egyre tudatosabban és biztosabban. Modalitás. A tanult módbeli segédigék gyakorlása, összetettebb mondatokban való alkalmazása. Új: a brauchen ige. Valószínûség, sejtés, valószínûtletlenség kifejezése. Pl.: Vielleicht wird es regnen. Wahrscheinlich haben Sie es verloren. Es ist möglich / unmöglich, dass Érvelési szándék kifejezése. Pl.: Ich glaube, dass Vélemény: Ich bin der Meinung, dass Ich habe die Meinung, dass Egyetértés, egyet nem értés. Pl.: Ich bin mit dir / mit Ihnen einverstanden / nicht einverstanden. Ich bin anderer Meinung. Tanácsolás. Pl.: Ich empfehle es dir (nicht). Ich empfehle / rate diese Jeans zu kaufen. Emlékezés. Pl.: Ich erinnere mich nicht daran. NYELVTANI FOGALOMKÖRÖK Igeragozás, múlt idõ, jövõ idõ gyakorlása folyamatos. Térbeli viszonyok. Néhány fontosabb földrajzi név a német nyelvû országokban és Magyarországon. Pl.: die Donau, der Schwarzwald, der Rhein, die Alpen die Theiß, der Balaton (Plattensee) Idõbeli viszonyok. Átmenet, változás legegyszerûbb kifejezései. Pl.: von Jahr zu Jahr, von Tag zu Tag A seit és ab elöljárószók: Seit wann?-Seit Montag. Ab wann, Ab September. Esetviszonyok. A birtokos eset. A wessen kérdõszó. Néhány elöljárószó birtokos esettel. Minõségi viszonyok. A melléknév gyenge ragozása a der, die, das és a dieser, diese, dieses után. A melléknév erõs és vegyes ragozása részeshatározó esetben is. Néhány névmási határozó lexikai szinten. Pl.: darüber, daran, darauf. (igék vonzataként) Altéma: Leggyakrabban használt vonzatos igék. Pl.: sprechen warten, denken danken, sich freuen sich, argern, sich treffen usw. Függõ beszéd kötõmód nélkül. A dass kötõszó ismétlése. Mellékmondatok als, wenn kötõszóval. Néhány kérdõszó kötõszóként. Pl.: wann wo, wohin, warum. TÉMAKÖRÖK, ALTÉMÁK • Emberi kapcsolatok. Önéletrajz: Emberek belsõ jellemzése. Emberi kapcsolatok. (A tanulók életkorának megfelelõen.) Követelmény: Szocializáció. • Tágabb környezetünk. A városi és a vidéki élet fõbb jellemzõi. Hazánk és a célnyelvi országok legfõbb jellemzõi. Szokások és hagyományok hazánkban és német nyelvterületen. Követelmény: Hon- és népismeret. Kapcsolódás Európához és a nagyvilághoz. • Az iskola világa. A diákok élete hazánkban és Németországban. Rendezvények az iskolában. Pl.: Fasching, Deutschzirkel, Deutschklub. • A munka világa. Munka otthon. A szülõk foglalkozása. (Néhány mondatban elmondani, ki mit csinál a munkahelyén.) Pályaválasztási elképzelések. • Étkezés otthon és étteremben. Szituációk: ételrendelés. Követelmény: Egészséges étkezés. Étkezési szokások Magyarországon és Németországban. Néhány magyar és német ételspecialitás neve. Követelmény. Hon- és népismeret. Országismeret. • Szabadidõ, szórakozás. Mozi, tévé, színház, koncert, olvasás, múzeum. Kedvenc tv- és rádiómûsorok, kedvenc együttesek, énekesek. Aktualitások. Film- és olvasmányélmény. Szituációk: Meghívás moziba színházba koncertre. • Sport. Sportaktualitások (pl.: olimpia, világbajnokságok). Párbeszédek a sporttal kapcsolatban. Követelmény: Ép testben ép lélek. • Kultúra. Szemelvények a német irodalomból: rövid irodalmi mûvek és néhány könnyû vers. Zene. Német zeneszerzõk, akikrõl énekórán is tanultak. Daltanulás. Követelmény: Általános mûveltség fejlesztése. • Technika az otthonunkban. Legfontosabb háztartási gépek és néhány híradástechnikai eszköz megnevezése. Követelmény: életmóddal kapcsolatos ismeretek. • Évszakok, idõjárás. A korábbi szinthez képest árnyaltabban és bõvülõ szókinccsel. Pl.: Was macht man auf den Feldern im Frühling, im Sommer, im Herbst? Követelmény: Gyakorlati tudnivalók. • Utazás. Szállásfoglalás, pénzváltás. Tájékozódás közlekedési eszközök menetrendjérõl, információk a pályaudvaron. (Egy konkrét utazás leírása és elmondása az elõzõ szinthez képest bõvebb szókinccsel.). Követelmény: Gyakorlati tudnivalók. Megjegyzés: A szabadon felhasználható órák tartalma lehet (bármelyik évfolyamon): − részismétlés: 2-3 lecke után. − a tanult lexikai és nyelvtani anyag gyakorlása, elmélyítése. − több szerepjáték és szituáció (8. évfolyamon önállóan is). − gyakorlati ismeretek. − országismereti anyag. − irodalmi szemelvények. ÉRTÉKELÉS Szóbeli ellenõrzés a leírt követelményeknek megfelelõen. Írásbeli ellenõrzés. 3 nagydolgozat és 3 egyéb jellegû írásbeli ellenõrzés. A nagydolgozatok témái lehetnek: − fogalmazás szótár segítségével, − kommunikatív és nyelvtani jellegû feladatok, − szövegértés ellenõrzése olvasott szöveg alapján. MATEMATIKA 1-4. évfolyam A tanterv a NAT Matematika mûveltségterület 1-4. évfolyamok követelményeit fedi le. A tantárgy óraszáma: 592 A NAT-ban megfogalmazott „Fejlesztési feladatokat” nem külön fejezetként dolgoztuk ki, hanem szervesen beépítettük a „Továbbhaladás feltételei” illetve „Az átlagos vagy annál magasabb szintû követelmények” fejezetekbe. Szükség esetén az egyes témakörök után is megemlítjük a leginkább érvényesíthetõ, elérhetõ célokat. Így a kialakítandó jártasságok, készségek, rutinok konkrétan az adott tartalomnál jelentkeznek, s ez jelentõsen megkönnyíti a pedagógus tervezõ munkáját. Az egyes tananyagok után található “Kibõvített anyag” nem kötelezõ jelleggel tanítandó, de ha az ott említett idõt biztosítani tudjuk rá, akkor javasoljuk ezen témakörök tanórán történõ feldolgozását. Ez egyben lehetõséget ad a tanórai differenciált foglalkoztatásra is. Óraszámok Évfolyam 1. 2. 3. 4. Óraszám heti évi heti évi heti évi heti évi Célok és feladatok A matematikai nevelés célja az általános iskola kezdõ szakaszán azon képességek fejlesztése, melyek segítségével a tanulók felkészülnek az önálló ismeretszerzésre. Ennek elérésére életkoruknak megfelelõ, tapasztalaton nyugvó megismerési módszereket sajátítanak el. Tapasztalatgyûjtés keretében foglalkozunk: • az alapvetõ matematikai képességek kialakításával, • a gondolkodás fejlesztésével, • a helyes tanulási szokások kiépítésével, • az ismeretszerzés során alkalmazott önállóság mértékének fokozásával, • a matematika iránti érdeklõdés felkeltésével, • a pozitív attitûd kialakításával, • az életkornak megfelelõ pontos matematikai szaknyelv elsajátításával. A matematika tanulásának alapja a tapasztalatszerzésbõl kiinduló induktív megismerés. Ennek keretében kerül sor a megfigyelés irányítására, a spontán megfigyelésbõl a tudatos, célirányos megfigyelésre való felkészülésre, az észrevételek megfogalmazására, rendezésére, értelmezésére és lejegyzésére, valamint a szerzett tapasztalatok más tanulási helyzetekben való alkalmazására. A matematika tanulása az elsõ négy évfolyamon alapozó jellegû. A nevelési-oktatási feladatok sorában a képességfejlesztésnek kiemelt szerepet szánunk. Az ismeretnyújtás, a képességek gazdag tárházának fejlesztése közben, a kisiskolás korosztály fejlõdési ütemének figyelembevételével történik. A fejlesztés fontosabb területei: • összehasonlítás, azonosítás, megkülönböztetés képessége, megfigyelõképesség, • emlékezet (mozgásos, tárgyi, fogalmi), • válogató, osztályozó és rendszerezõ képesség, • adatok gyûjtése, rögzítése, rendezése, • lényegkiemelõ képesség, • absztraháló és konkretizáló képesség, • összefüggések felismerése, oksági és egyéb kapcsolatok feltárása, • probléma felismerése, problémamegoldás tárgyi tevékenységgel és egyszerûbb esetekben gondolati úton, • tevékenységekhez kötött alkotó gondolkodás, • kreativitás, • analógiák felismerése, követése, • algoritmikus gondolkodás, algoritmusok követése, • logikai gondolkodás elemi szinten, • tapasztalatok kifejezése különféle módokon (megmutatással, rajzzal, adatok rendezésével, példák, ellenpéldák gyûjtésével, stb.), megfogalmazása saját szókinccsel, egyszerûbb esetekben matematikai szaknyelv, illetve jelrendszer alkalmazásával, • a munkavégzéshez szükséges általánosabb képességek (pl.: pontosság, rendszeresség, megbízhatóság, a részletszámítások és az eredmény ellenõrzése). A kezdõ szakasz feladata az alapvetõ matematikai ismeretek elsajátítása, a problémamentes továbbhaladás biztosítása a kötelezõ oktatás keretében. Az alapozás a matematika kiemelt témaköreiben az ismeretek koncentrikus és spirális bõvülését segíti elõ. Ezért kiemelten kezeljük azokat a tanítási tartalmakat, amelyekre a következõ iskolaszakasz tananyaga épül: • a természetes szám fogalmát gazdag tartalommal építjük ki tízezres számkörben, • segítjük a biztonságos eligazodást a tízes számrendszerben, • kidolgozzuk és fejlesztjük a biztonságos szám- és mûveletfogalomra épülõ számolási készségeket, • formáljuk a sík- és térbeli tájékozódási képességét, • alakzatok megismerésével, formai és mennyiségi tulajdonságok felismerésével, egyszerû transzformációkkal alakítjuk a geometriai szemléletet, • tapasztalati függvények és sorozatok vizsgálatával, ábrázolásával segítjük a problémalátást, problémamegoldási képesség fejlõdését, • valószínûségi játékokkal, megfigyelésekkel, kísérletekkel a valószínûségi szemléletet alapozzuk meg, • konkrét szituációkkal, példákkal alakítjuk a tanulók szemléletét a valóság és a matematikai modell kapcsolatáról. Alapvetõ fontosságú, hogy nem mennyiségi, hanem minõségi fejlesztés történjen, tehát a tanulók tempójának megfelelõen haladjunk, ne a többre, hanem az alaposabbra helyezzük a hangsúlyt. A matematika tanítása kettõs célrendszerre épül. Egyrészt a kognitív képességek fejlesztésére szolgál, és lehetõséget teremt a gondolkodási módszerek alkalmazására. Másrészt a tanulási szokások kiépülését segíti, rendszerességre, tudatosságra, a megismerési módszerek önálló alkalmazására nevel. Az önellenõrzés képességének fejlesztésével további felfedezésre, kutatásra ösztönöz. A matematikai képességek kiépítését és folyamatos fejlesztését az iskolai kezdõ szakasz alapvetõ feladatának tekintjük. A fejlesztés eredményeként azt várjuk, hogy a 4. évfolyam befejezése után a tanulók a megismerési módszerekben gazdagodva, a matematika és a matematikatanulás iránt pozitív beállítódással, érdeklõdéssel, a továbbhaladáshoz szükséges ismeretek birtokában folytathassák tanulmányaikat. Értékelés A tanuló továbbhaladásához az évfolyamonként megfogalmazott követelményeket kell teljesíteni. Az érkelésnek tükröznie kell a követelmény és a teljesítés viszonyát, a fejlõdésben megtett utat. Fel kell tárnia a hibák okait, a pozitívumokra kell támaszkodnia, elõ kell segítenie a rendszeres munkavégzést. Törekedni kell a méltányosságra és az objektivitásra. Elsõsorban az elért eredményeket szükséges minõsíteni a tanulók fejlõdését figyelembe véve. Folyamatosan, rendszeresen kell értékelni a szóbeli és írásbeli munkákat. Diagnosztizáló, formatív és szummatív mérések egyaránt szükségesek az egyes évfolyamokon. A követelmények három szinten kerülnek megfogalmazásra a „Továbbhaladás feltételei” illetve „Az átlagos vagy annál magasabb szintû követelmények”. A tanuló órai munkája és a hat alkalommal írásban végzett ellenõrzés-értékelés alapján a tanuló munkáját írásban értékelni kell, a negyedik osztály végén osztályzatokkal is. Az írásbeli értékelés terjedjen ki a következõ területekre: − A tanuláshoz való hozzáállásra (pozitív, negatív, közömbös). − Az adott tananyag elsajátítása után elvárt tudástartalmakra, teljesítményekre. − A tanítási-tanulási folyamatban fejlesztett területekre, problémamegoldás, alkalmazás, algoritmikus gondolkodás, döntéshozatal, ítélõképesség, összefüggések meglátása stb. − A fejlesztett képességekre, a kialakult jártasságokra, készségekre. Mindezeket az adott iskola Pedagógiai Programja rögzíti. Példák az értékelésre: „A tanuló munkához való hozzáállása pozitív, kicsit több munkával azonban jobb eredményeket érhetne le. A 20-as számkörben jól ki tudja olvasni a számokat, a bontással és a mûveletekkel nem mindig boldogul, segítségre szorul. A szöveges feladatok megoldásában fejlõdnie kell, fõleg az adatok közti összefüggések feltárásában jelentkeznek a gondok. A mértékváltás elfogadhatóan megy. Ezek alapján a tanuló a 2. osztályba léphet, mert hiányosságai – jobb odafigyeléssel – pótolhatók, s az alapokat megszerezheti ahhoz, hogy a 2. osztályos ismereteket – legalább minimális szinten – elsajátítsa”. Fejlesztési feladatok Mivel az elsõ két évfolyamot egy pedagógiai szakaszként értelmezzük a fejlesztési feladatai megegyeznek, mindkét évfolyam tantervében megtalálhatók. Az elsajátított matematikai fogalmak alkalmazása. A matematikai szemlélet fejlesztése, tájékozódás térben és idõben. Az általános iskola elsõ négy évfolyamán a matematikai fogalmak elsajátításának alapozása történik. Gyakorlati tevékenységre, konkrét tapasztalatszerzésre épül. A számfogalom és mûveletfogalom építése, a számolási készség fejlesztése az alapmûveletek körében az életkornak megfelelõ mélységben, fokozatosan bõvülõ számkörben folyik. A mennyiségek közötti kapcsolatok felfedezése, a változások, összefüggések megfigyelése tárgyi tevékenység során történik. A tapasztalatok megfogalmazásával a szóbeli kifejezõképességet fejleszthetjük. A tér- és síkgeometriai szemléletet a gyermekek konkrét tárgyi tevékenységével, a valóságot bemutató, a legkülönbözõbb technikákkal nyert anyagok, modellek segítségével alakítjuk. (Pl. fotók, videó, számítógép). A matematikai logika legegyszerûbb elemeinek (pl.: “vagy, “és”, “nem”) használatával fejlesztjük az összefüggések belátásának és pontos megfogalmazásnak képességét. A matematika életkornak megfelelõ elemi fogalmait (pl. több, kevesebb, mértékegységek) a mindennapi életben való elõfordulásnak megfelelõen használjuk. Folyamatosan fejlesztjük a modellalkotás képességét, a lényeges és lényegtelennek tûnõ dolgok szétválasztását. Egyszerû esetekben vizsgáljuk a “modell jóságát”. Felhívjuk a figyelmet a hétköznapi és a matematikai nyelv különbségeire. A sokoldalú gondolkodásmód fejlesztése érdekében konkrét tevékenységgel, kísérletezéssel példákat gyûjtünk a biztos, véletlen, lehetséges esetekre. Gyakorlottság a matematikai problémák megoldásában, jártasság a logikus gondolkodásban, az ismeretek alkalmazása A problémamegoldó gondolkodás fejlesztésére a matematikai összefüggések szöveges megfogalmazását, modellezését (kirakás, eljátszás) alkalmazzuk. A matematikai szövegértõ képesség alapozása és folyamatos fejlesztése összetett feladat. A beszédértésre épül és az értõ olvasás színvonalának megfelelõen fejlõdik. A szövegösszefüggések értelmezése, az adatok kiválasztása a szövegbõl, az adatok közötti kapcsolatok felfedezése tevékenység, ábrázolás keretében történik, majd fokozatosan térünk át a számokkal, mûveletekkel való kifejezésére. A megoldásban a próbálgatásnak, következtetésnek, logikus gondolkodásnak elsõdleges szerepet tulajdonítunk. Csak ezután következhet az algebrai úton történõ megoldás alkalmazása. A mérés témakörének tanításakor kiemelt szerepet tulajdonítunk a konkrét mérési tevékenységben való jártasságnak. Az elsajátított megismerési módszerek és gondolkodási mûveletek alkalmazása, a kreativitás fejlesztése Az ismeretszerzésben az életkornak megfelelõ induktív eljárások alkalmazása, a konkrétból való kiindulás, a sokféle tevékenységbõl származó tapasztalat összegyûjtése vezet el az általánosabb összefüggések megfogalmazásáig, elvontabb ismeretek rögzítéséig. Az általánosítás az iskolázási szakasz befejezéséhez közeledve, bõséges tapasztalati alapozás után következhet. A gondolkodás fejlesztése a gondolkodási mûveletek következetes alkalmazásán keresztül történik. Ilyenek: az egyszerû állítások igaz vagy hamis voltának eldöntése, a megadott vagy választott szempont szerinti csoportosítás, osztályozás, néhány elem sorbarendezése, bizonyos feltételeknek eleget tevõ elemek kiválasztása, adatok gyûjtése, lejegyzése, grafikonok készítése, értelmezése, szabályszerûségek észrevétele. A matematikai problémák megoldását konkrét tevékenységen való értelmezéssel és ugyancsak a konkrét tárgyi tevékenységben való megoldáskereséssel, a matematikai modellalkotás aprólékos kidolgozásával, esetenként egy-egy feladat apró lépésekre bontásával, elemi algoritmusok alkalmazásával segítjük. A helyes tanulási szokások akarati, érzelmi képességek fejlesztése A matematikai tevékenységek megszerettetése, a matematikai szemlélet formálása a kezdõ szakasz alapvetõ feladata. A helyes tanulási módok kialakítása a gondolkodási képességek fejlõdését eredményezi, mely a tanulás más területén is hasznosítható. A kognitív képességek együttes fejlesztéséhez a matematika a következõ területeken járulhat hozzá: az anyanyelv és a szaknyelv adott szinten elvárható, megfelelõ pontosságú használata, a megértett és megtanult fogalmak, eljárások eszközként való használata, megoldási tervek készítése, kellõ pontosságú becslések, számítások a mérések elõtt, feladatmegoldások helyességének ellenõrzése, indoklások, érvelések, kérdésfeltevések, kételkedések, igazolás keresése, a megértés igénye, tapasztalatok gyûjtése a matematika érdekességeirõl, tankönyvek, feladatlapok önálló használata. A matematika tanulásának szokásrendjébe tartozik a pontos munkavégzés, a fegyelmezett számjegy- és jelírás, a rendezett írásbeli munka és értelmes, rendezett szóbeli megfogalmazás. MATEMATIKA

Source: https://magyarkozlony.hu/hivatalos-lapok/85a0e8e8d422c43d6e287e36022412650ffc7a71/dokumentumok/1aa7ebd64415cdbbe7de4e107a8bed88b23af5dd/letoltes